עונת 2011/2012 ב-NBA

עונת 2011/2012 הייתה העונה ה-66 של ליגת ה-NBA. בעקבות שביתת שחקנים התעכבה תחילת העונה והיא החלה רק ב-25 בדצמבר 2011. בעונה המקוצרת שיחקה כל קבוצה 66 משחקים בלבד במהלך העונה הסדירה. העונה הסתיימה כשמיאמי היט זכתה בתואר האליפות השני שלה לאחר שניצחה בסדרת הגמר את אוקלהומה סיטי ת'אנדר בתוצאה 1–4. תואר ה-MVP של סדרת הגמר הוענק ללברון ג'יימס, שזכה באליפות הראשונה שלו, לאחר שקלע 28.6 נקודות, לקח 10.2 ריבאונדים ומסר 7.4 אסיסטים בממוצע למשחק לאורך הסדרה. ג'יימס נבחר גם ל-MVP של העונה הסדירה לאחר שהעמיד ממוצעים של 27.1 נקודות, 7.9 ריבאונדים ו-6.2 אסיסטים למשחק לאורך העונה והוביל את קבוצתו למאזן הטוב השני בטיבו במזרח (46–20). ב-8 בדצמבר 2011 סיכמו ניו אורלינס הורנטס, לוס אנג'לס לייקרס ויוסטון רוקטס על טרייד משולש שישלח את כריס פול ללייקרס ואת פאו גאסול ליוסטון, אך נציב ה-NBA דייוויד סטרן פסל את הטרייד בטענה שהוא לא מיטיב עם ההורנטס. כשנה לפני הטרייד, ב-10 בדצמבר 2010, רכשה הליגה את הקבוצה מהבעלים ג'ורג' שין, מה שהעניק לסטרן סמכות להטיל וטו על כל ההחלטות הניהוליות של המועדון. שארלוט בובקאטס סיימה את העונה עם אחוז הניצחונות הנמוך בתולדות הליגה (10.6%) כשניצחה 7 משחקים בלבד והפסידה 59. השיא השלילי הקודם היה שייך לפילדלפיה 76' שניצחו בעונת 1972/1973 11.0% מהמשחקים בעונה מלאה של 82 משחקים. הדראפט בשנה זו התקיים ב-23 ביוני 2011 בפרודנטיאל סנטר, אולמה של הניו ג'רזי נטס. דראפט זה ציין את הפעם האחרונה בה ניו ג'רזי נטס השתתפה בדראפט לפני שהמועדון עבר לברוקלין. בהגרלה (לוטרי) זכו קליבלנד קאבלירס בבחירה הראשונה וניצלו אותה כדי לבחור את קיירי אירווינג מאוניברסיטת דיוק שבסיום העונה זכה בתואר רוקי השנה ב-NBA. שחקנים בולטים אחרים שנבחרו בדראפט 2011 כוללים את אנס קאנטר (בחירה שלישית), טריסטן תומפסון (4), יונאס ולנצ'יונאס (5), ברנדון נייט (8), קמבה ווקר (9), קליי תומפסון (11), האחים מרקיף ומרכוס מוריס (13 ו-14, בהתאמה), קוואי לאונרד (15), ניקולה ווצ'ביץ' (16), אימאן שאמפרט (17), טוביאס האריס (19), דונטאס מוטיונאס (20), קנת' פאריד (22), ניקולה מירוטיץ' (23), רג'י ג'קסון (24), ג'ימי באטלר (30), צ'נדלר פארסונס (38) ואייזיאה תומאס (60). סוף שבוע האולסטאר של שנת 2012 נערך באמוויי סנטר, אולמה הביתי של אורלנדו מג'יק. האירוע החל ב-24 בפברואר 2012 והסתיים במשחק האולסטאר ב-26 בפברואר. המאמנים במשחק האולסטאר היו טום ת'יבודו משיקגו בולס במזרח וסקוט ברוקס מאוקלהומה סיטי ת'אנדר במערב. את החמישיות למשחק האולסטאר בחרו האוהדים ואת השחקנים המחליפים בחרו מאמני הליגה. בהצבעת הקהל לשחקני החמישייה הוביל דווייט הווארד מאורלנדו מג'יק את רשימת מקבלי הקולות עם 1,600,390 קולות. במשחק עצמו ניצחה קבוצת המערב בתוצאה 152–149. קווין דוראנט מאוקלהומה סיטי ת'אנדר זכה בפרס ה-MVP של משחק האולסטאר לאחר שקלע 36 נקודות במשחק. את קלעי המזרח הוביל לברון ג'יימס עם 36 נקודות גם כן. קובי בראיינט קלע במשחק 27 נקודות ובכך שבר את שיאו של מייקל ג'ורדן והפך לשיאן הנקודות במשחקי האולסטאר עם 271 נקודות לאורך הקריירה (לעומת 262 של ג'ורדן). דוויין וייד מנבחרת המזרח הצטרף למייקל ג'ורדן ולברון ג'יימס כשחקנים היחידים שהשיגו טריפל דאבל במשחק אולסטאר, לאחר שקלע 24 נקודות, אסף 10 ריבאונדים ומסר 10 אסיסטים במשחק. נפצע ^- ג'ו ג'ונסון נעדר מהמשחק בשל פציעה. החליף ^- ראז'ון רונדו החליף את ג'ו ג'ונסון בסגל המזרח. ‏*כוכבית מסמנת קבוצה שסיימה ראשונה בבית שלה. MVP של העונה הסדירה - לברון ג'יימס, מיאמי היט שחקן ההגנה של העונה - טייסון צ'נדלר, ניו יורק ניקס רוקי העונה - קיירי אירווינג, קליבלנד קאבלירס השחקן השישי של העונה - ג'יימס הארדן, אוקלהומה סיטי ת'אנדר השחקן המשתפר של העונה - ראיין אנדרסון, אורלנדו מג'יק מאמן העונה - גרג פופוביץ', סן אנטוניו ספרס מנהל העונה - לארי בירד, אינדיאנה פייסרס פרס הספורטיביות - ג'ייסון קיד, דאלאס מאבריקס פרס האזרחות - פאו גאסול, לוס אנג'לס לייקרס חמישיות העונה חמישיות ההגנה חמישיות הרוקיז סגל האלופה, מיאמי היט: לברון ג'יימס, דוויין וייד, כריס בוש, מריו צ'למרס, שיין באטייה, יודוניס האסלם, מייק מילר, ג'ואל אנתוני, ג'יימס ג'ונס, נוריס קול, רוני טוריאף, ג'וואן הווארד, דקסטר פיטמן וטרל האריס (אדי קרי נכלל בסגל אך לא השתתף בפלייאוף). מאמן ראשי: אריק ספולסטרה. מדיה וקבצים בנושא עונת 2011/2012 ב-NBA בוויקישיתוף סטטיסטיקת סדרת הגמר של 2012, basketball-reference.com סיכום עונת 2011/2012, nba.com הליגה ביטלה את העברת כריס פול ללייקרס, באתר וואלה, 9 בדצמבר 2011 אסף רביץ‏, עסק ביש: על רכישת ניו אורלינס על ידי ה-NBA, באתר וואלה, 14 בדצמבר 2010 סיכום דראפט 2011, nba.com סיכום אולסטאר 2012, nba.com